b'\n_START_ARTICLE_\nOtro\xc5\xa1ki dodatek\n_START_PARAGRAPH_\nOtro\xc5\xa1ki dodatek (tudi otro\xc5\xa1ke doklade) je dopolnilni prejemek za pre\xc5\xbeivljanje, vzgojo in izobra\xc5\xbeevanje otroka.\n_START_SECTION_\nOtro\xc5\xa1ki dodatek v Sloveniji\n_START_PARAGRAPH_\nIzpla\xc4\x8dilo otro\xc5\xa1kega dodatka je upravi\xc4\x8deno, kadar dohodek na dru\xc5\xbeinskega \xc4\x8dlana ne presega 99\xc2\xa0% povpre\xc4\x8dne pla\xc4\x8de v Republiki Sloveniji v preteklem koledarskem letu oz. v predpreteklem koledarskem letu, \xc4\x8de se otro\xc5\xa1ki dodatek uveljavlja v mesecu januarju, februarju ali marcu. Za prejem otro\xc5\xa1kega dodatka se je treba zglasiti na centru za socialno delo, ki je pristojen glede na to, kje ima otrok stalno prebivali\xc5\xa1\xc4\x8de oz. za\xc4\x8dasno prebivali\xc5\xa1\xc4\x8de. \xc4\x8ce enega ali drugega otrok nima, se ravna po sede\xc5\xbeu delodajalca enega od star\xc5\xa1ev._NEWLINE_Pravica  za otro\xc5\xa1ki dodatek se lahko uveljavlja v roku 90 dni po rojstvu otroka, \xc4\x8de se to stori v tem \xc4\x8dasu, se pravica prizna z mesecem rojstva otroka. S kasnej\xc5\xa1o uveljavitvijo pravice se pravica prizna s prvim dnem naslednjega meseca po vlo\xc5\xbeitvi zahtevka._NEWLINE_Vlogo za pridobitev otro\xc5\xa1kega dodatka, je treba vlo\xc5\xbeiti vsako leto, to je treba storiti v mesecu, v katerem se izte\xc4\x8de pravica do otro\xc5\xa1kega dodatka, saj se pravica do otro\xc5\xa1kega dodatka prizna samo za dobo enega leta._NEWLINE_Vlogo se lahko odda tudi preko elektronskega obrazca na spletni strani e-uprave. Za izpolnjevanje in oddajo vloge je potrebno kvalificirano digitalno potrdilo.'